ตั้งกองทุนช่วยผู้ประสบเหตุ
ตกท่อ-ไฟดูดฯ,หลังกทม.ไม่มีกฎจ่ายเยียวยาผู้เสียหาย,เมื่อวันที่ 13 ม.ค. ที่ห้องประชุมสภา กทม. ร.ต.ต.เกรียงศักดิ์ โลหะชาละ ประธานสภา กทม. เป็นประธานการประชุมสภา กทม.สมัยประชุมสามัญสมัยที่ 1 ครั้งที่ 2 พ.ศ.2559 โดยมี ม.ร.ว.สุขุมพันธุ์ บริพัตร ผู้ว่าฯ กทม. พร้อมด้วยคณะผู้บริหาร กทม.และสมาชิกสภา กทม.เข้าร่วมประชุม โดยที่ประชุม เรือโทวารินทร์ เดชเจริญ สมาชิกสภา กทม.ได้ตั้งกระทู้ถามสดขอทราบแนวทางการให้ความช่วยเหลือ เยียวยาประชาชนที่ได้รับความเสียหายจากความชำรุดบกพร่องของสาธารณูปโภค ในความรับผิดชอบของ กทม. ภายหลังมีประชาชนได้รับอุบัติเหตุจากสาธารณูปโภคของ กทม.ว่า กรณีที่เกิดขึ้นผู้อำนวยการเขตจตุจักร และผู้ว่าฯ กทม.ออกมาระบุว่า กทม.ไม่มีระเบียบในการจ่ายค่าเยียวยาให้ผู้เสียหาย โดยผู้เสียหายต้องไปฟ้องร้องเอง ตนจึงขอรับทราบแนวทางเยียวยาผู้ที่ไม่ได้รับความปลอดภัยจากสาธารณูปโภคของ กทม.ว่าเป็นอย่างไร,ม.ร.ว.สุขุมพันธุ์ชี้แจงว่า ตนไม่สบายใจกับเรื่องที่เกิดขึ้น อีกทั้ง กทม.มีข้อจำกัดทางกฎหมายโดยเฉพาะการเยียวยาผู้ประสบอุบัติเหตุจากสาธารณูปโภคที่อยู่ในความรับผิดชอบของ กทม. ซึ่งตนก็เป็นห่วงประชาชน หากเราจำเป็นต้องแก้ไขกฎหมายหรือกฎระเบียบที่เกี่ยวกับเรื่องดังกล่าวต้องพิจารณาอย่างรอบคอบ อย่างไรก็ตาม ตนได้มอบหมายให้คณะผู้บริหาร กทม.ศึกษาข้อกฎหมาย หาแนวทางช่วยเหลือประชาชน เช่น อาจมีการตั้งกองทุนสำหรับช่วยเหลือ เยียวยาประชาชนที่ประสบอุบัติเหตุจากสาธารณูปโภค สาธารณูปการของ กทม. และเพื่อให้ผู้ว่าฯ กทม.ในอนาคตมีแนวทางช่วยเหลือประชาชนได้,นายจุมพล สำเภาพล รองผู้ว่าฯ กทม. กล่าวว่า ที่ผ่านมา กทม.ได้ใช้แนวทางตาม พ.ร.บ.การรับผิดการละเมิด หรือวิธีปฏิบัติที่เกี่ยวข้องมาพิจารณาชดใช้ค่าเสียหายที่เกิดจากค่าละเมิดดังกล่าว ซึ่งกระบวนการนี้ใช้นานเวลา 1-3 ปี จึงอาจส่งผลกระทบต่อจิตใจผู้ได้รับความเสียหาย ดังนั้น กทม.จะศึกษาความเป็นไปได้เกี่ยวกับการนำระเบียบ กทม.ในการสงเคราะห์ผู้ประสบภัยมาช่วยเหลือ ดูแลประชาชนที่ประสบเหตุจากความบกพร่องของ กทม.ในอนาคต.
ที่ห้องประชุมสภา กทม. ร.ต.ต.เกรียงศักดิ์ โลหะชาละ ประธานสภา กทม. เป็นประธานการประชุมสภา กทม.สมัยประชุมสามัญสมัยที่ 1 ครั้งที่ 2 พ.ศ.2559 โดยมี ม.ร.ว.สุขุมพันธุ์ บริพัตร ผู้ว่าฯ กทม.
เกรียงศักดิ์ โลหะชาละ,สุขุมพันธุ์ บริพัตร,การประชุมสภา,วารินทร์ เดชเจริญ,จุมพล สำเภาพล,ข่าว,ไทยรัฐฉบับพิมพ์